શક્તિધામ મંદિરમાં ચોરીની ઘટના વિશે મલાડ પોલીસ-સ્ટેશનના સિનિયર પોલીસ-ઇન્સ્પેક્ટર સુધીર મહાડિકે ‘મિડ-ડે’ને જણાવ્યું હતું કે ‘શક્તિધામ મંદિરમાં સોનાનાં આભૂષણોની ચોરીની ઘટનાની જાણ અમને શનિવારે સાંજે કરવામાં આવી છે. મંદિરની બહારના ભાગમાં ગોઠવેલા CCTV કૅમેરા હાલમાં બંધ છે. ભગવાનની મૂર્તિ પરનાં કપડાં અને અન્ય શણગાર એકદમ વ્યવસ્થિત છે એટલે ચોક્કસ જાણભેદુએ રાતના સમયે ચોરીની આ ઘટનાને અંજામ આપ્યો હોય એવું પ્રાથમિક અનુમાન છે. આરોપીની ભાળ મેળવવા અમે આસપાસના CCTV કૅમેરાનાં ફુટેજ તપાસી રહ્યા છીએ તેમ જ ત્યાં કામ કરી રહેલા લોકોની પૂછરપછ કરી રહ્યા છીએ. શક્તિધામ મંદિરમાંથી આશરે આઠ લાખ રૂપિયાનાં આભૂષણો ચોરાયાં છે. એ વિશે અજાણ્યા માણસો સામે ફરિયાદ નોંધી છે.’